чињенично стање правилно примењено материјално у делу одлуке о тужбеном захтеву због чега је применом одредбе члана 375. ЗПП-а првостепена пресуда у овом делу потврђена, док је одлучујући о противтужбеном захтеву погрешно примењено материјално право, због чега је пресуду у овом делу ваљало преиначити. У току првостепеног поступка је утврђено да је тужиља била запослена код туженог. Засновала је радни однос на неодређено време .......године на радном месту лекара на специјализацији из радиологије (радиобиологије). Уписала је магистарске студије ......године из физиологије на М. ф. у Н. С.. .........године тужиља је са туженим И. закључила уговор о уређивању међусобних права, обавеза и одговорности запосленог и послодавца за обављање послова лекар на специјализацији из радиологије у одељењу за високо волтажне терапије З. за р. т. Овим уговором, како је то утврђено у току првостепеног поступка регулисано је које послове обавља тужиља, да радни однос заснива са пуним радним временом колико траје недељно радно време, дневно радно време, прерасподела сменa радa и дежурство, дежурство ноћу у дане државног празника и недељом, случајеви увођења приправности, утврђено је на који начин радник користи право на одмор у току рада, дневни одмор, недељни и годишњи одмор као и неплаћено одсуство. Овим уговором је предвиђено да је послодавац дужан да запосленом омогући дошколовавање специјализацију и постдипломске студије и друго стручно усавршавање када то захтева потреба процеса рада у складу са планом и програмом рада за текућу годину, те да је запослени дужан да остане на раду код послодавца 10 година рачунајући од дана завршеног стручног усавршавања. Уколико запосленом престане радни однос пре истека рока од 10 година, дужан је да послодавцу рефундира средства уложена у његово стручно усавршавање као и накнаду зараде која му је исплаћена за време које у току усавршавања није провео код послодавца. Тужени И. је сносио трошкове магистарских студија тужиље и ови трошкови су били предвиђени планом стручног усавршавања, тужиља није израдила магистарску тезу. Тужени није сносио трошкове докторских студија тужиље на М. ф. У. у К. Тужиља је положила специјалистички испит .........године. Након што је положила специјалистички испит са туженим И. закључила Анекс уговора број 1 о уређивању међусобних права, обавеза и одговорности према коме је обављалa послове лекара специјалисте радиолога на одељењу лежећих болесника у З. за р. т. Утврђују се даљи послови, односно опис послова овог радног места. Тужени професор доктор М. Е. био је од децембра .....године управник З. за р. т.. У З. за р. т. организација рада је била таква да је уведено радно време од 7,30 до 12,30 часова а сваки радни дан од 7,45 часова одржавали су се јутарњи састанци којима су присуствовали управник и сви лекари З., техничари, физичари а уторком и петком и директор И. када је била тзв. велика визита. Лекари који су били дежурни такође су долазили на јутарње састанке да би предали дежурства. На овим састанцима дежурни лекари подносе извештај са дежурства а затим према списку пацијената за тај дан управник односно тужени доктор М. Е. је одређивао који лекар ће ког пацијента обрађивати уз евентуални приказ случаја, ко ће од лекара ићи на онколошке комисије. На јутарњим састанцима су здравствени радни и здравствени сарадници обавештавали о континуираној едукацији која се спроводила код туженог. Након што би на овај начин био одређен план рад за одређени дан лекари су одлазила на одељења у радиолошке амбуланте, односно онколошке комисије, а лекари који су завршили дежурство